ZurichNLP/romansh-municipal-text-corpus huggingface dataset:
Rumantsch: Tenor art. 35 al. 1 lit. g. dalla constituziun communala ei il parlament responsabels per la fixaziun dallas indemnisaziuns per las autoritadas e cumissiuns da vischnaunca. Tenor art. 32 al. 1 lit. a. dalla constituziun communala resta il referendum facultativ resalvaus.
Deutsch: Gemäss Art. 35 Abs. 1 lit. g. der Gemeindeverfassung ist das Gemeindeparlament für die Festsetzung der Entschädigungen für die Behörden und Kommissionen der Gemeinde zuständig. Vorbehalten bleibt das fakultative Referendum gemäss Art. 32 Abs. 1 lit. a. der Gemeindeverfassung.
Rumantsch: Sin fundament dallas explicaziuns precedentas propona il biro parlamentar d'approbar la revisiun parziala dalla lescha davart las indemnisaziuns d'autoritads e cumissiuns dalla vischnaunca Ilanz/Glion. La revisiun parziala duei entrar en vigur retroactivamein sin igl 1. da schaner 2025.
Deutsch: Aufgrund der vorangehenden Ausführungen beantragt das Parlamentsbüro die Genehmigung der Teilrevision des Gesetzes über die Entschädigung von Behörden und Kommissionen der Gemeinde Ilanz/Glion. Die Teilrevision soll rückwirkend auf den 1. Januar 2025 in Kraft treten.
Rumantsch: Il label «marcau d'energia®» honorescha marcaus ni vischnauncas che han fatg sforzs surproporziunals el sectur da lur politica communala d'energia e dil clima – e quei en dependenza dallas libertads d'agir ch'ein avon maun. Per confirmar la qualitad ed igl engaschament constant dalla vischnaunca ha in re-audit liug mintga quater onns.
Deutsch: Das Label «Energiestadt®» zeichnet eine Stadt oder Gemeinde aus, welche überdurchschnittliche Anstrengungen im Bereich ihrer kommunalen Energie- und Klimapolitik – in Abhängigkeit der vorhandenen Handlungsspielräume – unternommen hat. Um die Qualität und das kontinuierliche Engagement der Gemeinde zu bestätigen, findet alle vier Jahre ein Re-Audit statt.
Rumantsch: Entochen ussa maunca ina basa legala che regla l'activitad e las cumpetenzas dalla vischnaunca el rom da sia politica d'energia. Plinavon ston las disposiziuns legalas davart igl incasso dallas gestiunarias resp. dils gestiunaris dalla reit per l'utilisaziun dil terren public sco era l'utilisaziun dils imports fixai vegnir scaffidas. 
Deutsch: Bislang fehlt eine gesetzliche Grundlage, welche die Tätigkeit und Befugnisse der Gemeinde im Rahmen ihrer Energiepolitik regelt. Zudem müssen die gesetzlichen Bestimmungen für die Erhebung der Abgabe durch die Netzbetreiberin bzw. den Netzbetreiber für die Nutzung von öffentlichem Grund und Boden sowie die Verwendung der so vereinnahmten Beträge geschaffen werden.
Rumantsch: In'utilisaziun ecologica e spargnusa dall'energia ella vischnaunca duei vegnir promovida. En quei connex eis ei da dar attenziun specialmein da promover purtaders d'energia regenerabla. La lescha d'energia scaffescha la basa legala per il contract davart l'utilisaziun speciala da terren public per construir e per menar ina reit da distribuziun electrica cun la Repower AG.
Deutsch: Eine umweltgerechte und sparsame Energieverwendung in der Gemeinde soll gefördert werden. Dabei ist der Förderung von erneuerbaren Energieträgern besondere Beachtung zu schenken. Das Energie¬gesetz schafft die gesetzliche Grundlage für den Vertrag über die Sondernutzung von öffentlichem Grund und Boden für den Bau und Betrieb eines elektrischen Verteilnetzes mit der Repower AG.
Rumantsch: L'altezia dalla taxa actuala vegn fixada ell'ordinaziun d'energia dalla vischnaunca Ilanz/Glion e duei vegnir mantenida. Maximalmein 50 pertschien dallas entradas dalla taxa vegnan attribuidas al preventiv communal ordinari. Ils ulteriurs mieds finanzials surveschan ad in fond d'energia ch'ei ligiaus ad in intent communal e che sa denter auter vegnir duvraus per finanziar edifecis e stabiliments per gudignar energias regenerablas. 
Deutsch: Die Höhe der derzeitigen Abgabe wird in der Energieverordnung der Gemeinde Ilanz/Glion festgelegt und soll beibehalten werden. Maximal 50 Prozent der Einnahmen der Abgabe werden dem ordentlichen Gemeindehaushalt zugeführt. Die restlichen Mittel speisen einen gemeindeeigenen, zweckgebundenen Energiefonds, mit welchem unter anderem Bauten und Anlagen zur Gewinnung von erneuerbarer Energie finanziert werden können.
Rumantsch: Il pli niev exempel fuss la finanziaziun digl impont fotovoltaic vid il mir da sustegn tier la Casa Sentupada a Siat stada. Quei implont vegn muort la munconza dalla basa legala finanziaus cun mieds dallas finanzas communalas ordinarias.
Deutsch: Jüngstes Beispiel wäre die Finanzierung der Photovoltaikanlage an der Stützmauer bei der Casa Sentupada in Siat gewesen, welche aufgrund der fehlenden gesetzlichen Grundlage aus Mittel des ordentlichen Gemeindehaushalts finanziert wird.
Rumantsch: Il label «marcau d'energia Glion» ei vegnius surdaus al marcau da Glion il november 2011. Per contonscher quei label han ins fatg lavurs preparatoricas sur rodund dus onns. Cun quei certificat da prestaziun ha il cussegl dil marcau da Glion persequitau stentas per ina politica d'energia consequenta e prospectiva. 
Deutsch: Das Label «Energiestadt Ilanz» wurde der Stadt Ilanz im November 2011 verliehen. Für die Erreichung dieses Labels wurden vorgängig über rund zwei Jahre Vorbereitungsarbeiten geleistet. Der Stadtrat Ilanz verfolgte mit diesem Leistungsausweis Bestrebungen hinsichtlich einer konsequenten und weitsichtigen Energiepolitik.
Rumantsch: Cun il label «marcau d'energia Glion» ei era ina cumissiun d'energia dil marcau vegnida nominada. Quella ei vegnida mantenida era suenter la fusiun.
Deutsch:  Mit dem Label «Energiestadt Ilanz» wurde auch eine städtische Energiekommission eingesetzt. Diese wurde auch nach der Gemeindefusion beibehalten.
Rumantsch: Cun la finamira da promover in cumportament ecologic e cunscient dall'energia dalla populaziun, industria e commerci, autoritads, administraziun e da scolas, nominescha la suprastonza communala Ilanz/Glion ina cumissiun d'energia.
Deutsch: Mit dem Ziel, das umweltgerechte und energiebewusste Verhalten von Bevölkerung, Industrie und Gewerbe, Behörden, Verwaltung und Schulen zu fördern, setzt der Gemeindevorstand Ilanz/Glion eine Energiekommission ein.
Rumantsch: Plinavon han ins fatg attenziun d'ina cumposiziun equilibrada. Persunas interessadas che vulan far part dalla cumissiun han saviu s'annunziar suenter ch'ei era vegniu fatg in appel el Fegl ufficial Surselva per la collaboraziun ella cumissiun d'energia (ils posts vacants ella cumissiun d'energia vegnan publicai).
Deutsch: Ebenfalls wurde auf eine ausgewogene Zusammensetzung geachtet. Interessierte für den Einsitz in die Energiekommission konnten sich nach Aufruf im Amtsblatt Surselva für die Mitarbeit in der Kommission melden (öffentliche Bekanntmachung der Vakanzen in der Energiekommission).
Rumantsch: La procuraziun dils mieds vegn fixada. En quei connex eis ei da menziunar che l'altezia actuala dallas taxas duei vegnir mantenida. Quei sto denton vegnir fixau ell'ordinaziun corrispundenta. L'utilisaziun dils mieds finanzials prevesa d'accumular in fond d'energia communal ch'ei ligiaus ad in intent specific. L'utilisaziun da quels mieds finanzials vegn reglada sil scalem dalla lescha.
Deutsch: Die Mittelbeschaffung wird festgehalten. Dabei gilt zu erwähnen, dass die derzeitige Abgabenhöhe beibehalten werden soll. Dies ist jedoch in der entsprechenden Verordnung festzulegen. Die Mittelverwendung sieht die Äufnung eines gemeindeeigenen, zweckgebundenen Energiefonds vor. Der Einsatz dieser finanziellen Mittel wird auf Gesetzesstufe geregelt.
Rumantsch: Las disposiziuns penalas vegnan en quei cass oravontut applicadas tier contribuziuns ni la finanziaziun d'activitads ord il catalog da mesiras marcau d'energia. Quei cunzun tier contribuziuns a tiarzas persunas che fussen buca vegnidas duvradas tenor igl intent previu.
Deutsch: Die Strafbestimmungen finden im vorliegenden Fall insbesondere bei Beiträgen oder Finanzierung von Aktivitäten aus dem Massnahmenkatalog Energiestadt Anwendung. Dies vor allem bei Beiträgen an Dritte, welche zweckentfremdet würden.
Rumantsch: Il sboz dall'ordinaziun d'energia dalla vischnaunca Ilanz/Glion che vegn relaschada dalla suprastonza communala obtegn il parlament communal per prender enconuschientscha. La lescha d'energia presenta duei vegnir messa en vigur igl 1. da schaner 2025.
Deutsch: Der Entwurf der Energieverordnung der Gemeinde Ilanz/Glion, welche vom Gemeindevorstand erlassen wird, wird zur Kenntnisnahme dem Gemeindeparlament zugestellt. Das vorliegende Energiegesetz soll auf den 1. Januar 2025 in Kraft gesetzt werden.
Rumantsch: Tochen ussa muncava ina basa legala per promover il sport d'ina vart e las activitads dalla vischnaunca els secturs dalla sanadad e dalla prevenziun da l'autra vart. Perquei suttametta la suprastonza communala in sboz d'ina lescha corrispundenta al parlament communal.
Deutsch: Bislang fehlte eine gesetzliche Grundlage für die Sportförderung zum einen und die Tätigkeiten der Gemeinde im Bereich Gesundheit und Prävention zum anderen. Deshalb unterbreitet der Gemeindevorstand dem Gemeindeparlament einen entsprechenden Gesetzesentwurf.
Rumantsch: La promoziun dil sport entras il maun public ha ina liunga tradiziun. Las anteriuras vischnauncas dad llanz/Glion han promoviu il sport da maniera multifara. El center eran ed ein contribuziuns finanzialas per occurrenzas, il diever favoreivel ni gratuit dad infrastructuras, lavurs dils menaschis communals ni d'autras partiziuns dalla vischnaunca. 
Deutsch: Die Sportförderung durch die öffentliche Hand hat eine lange Tradition. Die ehemaligen Ge-meinden von llanz/Glion haben in vielfältiger Art und Weise den Sport gefördert. Im Vorder-grund standen und stehen finanzielle Beiträge für Anlässe, vergünstigte oder kostenlose Nutzung von Infrastrukturen, Arbeiten durch die Werkgruppe oder weitere Dienststellen der Gemeinde.
Rumantsch: Il gener da promoziun e l'altezia dallas contribuziuns eran fetg differentas ellas anteriuras vischnauncas. Concepts vegnan strusch ad esser stai avon maun e las promoziuns vegnan ad esser stadas en in rom che s'orientava tenor ina pratica etablida el decuors dil temps. La vischnaunca fusiunada dad Ilanz/Glion ha surpriu ella gronda part dils cass la promoziun dallas anteriuras vischnauncas. 
Deutsch: Die Förderungsart und höhe waren in den ehemaligen Gemeinden sehr unterschiedlich. Es dürften kaum Konzepte vorhanden gewesen sein und die Förderungen dürften sich meist an einer sich eingespielten Praxis orientiert haben. Die fusionierte Gemeinde llanz/Glion hat in den meisten Fällen die För-derung der ehemaligen Gemeinden übernommen.
Rumantsch: Per l'ina per garantir la cuntinuitad e per l'autra perquei ch'ei ha dau tochen oz negin concept da promoziun che havess lubiu da far lavur da promoziun sin fundament da criteris objectivs. 
Deutsch: Dies zum einen, um Kontinuität zu gewähr-leisten und zum anderen, weil bis jetzt kein Förderkonzept bestand, mit welchem die Förderung aufgrund von objektiven Kriterien hätte vorgenommen werden können.
Rumantsch: Da differentas varts, buc il davos dallas uniuns sportivas, mo era dall'administraziun e da commembras e commembers dallas autoritads, ei vegniu exprimiu il giavisch da francar la promoziun sin basa legala, da reglar meglier ella e da conceder ella tenor criteris objectivs.
Deutsch: Von verschiedenen Seiten, nicht zuletzt von Seiten der Sportvereine, aber auch von der Verwaltung und von Be-hördenmitgliedern wurde angeregt, dass die Förderung gesetzlich verankert, besser geregelt und nach objektiven Kriterien gewährt wird.
Rumantsch: Ultra dalla promoziun dil sport vala ei da reglar legalmein era la promoziun dalla sanadad e dalla prevenziun. Damai ch'il sport, la promoziun dalla sanadad e la prevenziun han numerus puncts da contact, eis ei evident da tractar quels secturs ella medema lescha. Buca part da quei project da lescha fa la promoziun dalla cultura. Per lezza vegn elaborau actualmein in agen relasch.
Deutsch: Neben der Sportförderung ist auch der Bereich Gesundheitsförderung und Prävention gesetzlich zu regeln. Da Sport, Gesundheitsförderung und Prävention viele Berührungspunkte haben, liegt es auf der Hand, diese Bereiche im gleichen Gesetz abzuhandeln. Nicht Teil dieser Vorlage ist die Kulturförderung, für welche aktuell ein eigener Erlass in Erarbeitung ist.
Rumantsch: La fin digl onn 2020 ha la vischnaunca dad llanz/Glion tarmess in questiunari online allas uniuns sportivas per survegnir dapli informaziuns davart la structura e las activitads dallas uniuns. Sin fundament dallas rispostas ha ina gruppa da lavur cun persunas dalla suprastonza communala – Caroline Gasser Curschellas, Damian Cadalbert e Roman Cantieni – elaborau in sboz per ina lescha ed in'ordinaziun. Quels sbozs ha la suprastonza communala approbau e tarmess en consultaziun allas uniuns sportivas dalla vischnaunca dad Ilanz/Glion.
Deutsch: Ende 2020 hatte die Gemeinde llanz/Glion den Sportvereinen einen Online-Fragebogen zuge-stellt, um mehr Informationen über die Struktur und Aktivitäten der Vereine zu erfahren. Auf-grund der Antworten hat eine Arbeitsgruppe bestehend aus den Gemeindevorstandsmitgliedern Caroline Gasser Curschellas, Damian Cadalbert und Roman Cantieni einen Gesetzes- und Verord-nungsentwurf erarbeitet. Diese Entwürfe wurden vom Gemeindevorstand zuhanden einer Ver-nehmlassung bei den Sportvereinen in der Gemeinde Ilanz/Glion verabschiedet.
Rumantsch: All'occurrenza d'informaziun dils 30 da november 2021 el luvratori communal da Castrisch han ins saviu presentar il sboz dalla lescha e dall'ordinaziun e giu la caschun da rispunder a damondas. Suenter l'occurrenza eis ei stau pusseivel da dar resuns en scret entochen ils 13 da december 2021. Tut en tut ein tschun posiziuns entradas che sustegnan il proceder e l'elaboraziun d'ina basa legala. Ils resuns ein vegni risguardai el sboz dalla lescha. Ei setracta da resuns formals che han negina influenza sin ils principis fundamentals presentai all'occurrenza d'informaziun e ch'ein cunteni el sboz dalla lescha.
Deutsch: An der Informationsveranstaltung vom 30. November 2021 im Werkhof in Castrisch konnten der Gesetzes- und Verordnungsentwurf vorgestellt und offene Fragen beantwortet werden. Im An-schluss an die Informationsveranstaltung waren bis 13. Dezember 2021 schriftliche Rückmeldun-gen zu den beiden Entwürfen möglich. Es sind insgesamt fünf Stellungnahmen eingegangen, wel-che das Vorgehen und die Schaffung einer gesetzlichen Grundlage unterstützen. Die Rückmel-dungen wurden auch im Gesetzesentwurf berücksichtigt. Dabei handelte es sich um formelle Rückmeldungen, welche keine Auswirkungen auf die anlässlich der Informationsveranstaltung präsentierten und im Gesetzesentwurf enthaltenen Grundprinzipien haben.
Rumantsch: Art. 4 franchescha legalmein che la vischnaunca sustegn las stentas dallas uniuns che influenzeschan a moda positiva in cumpurtament sanadeivel e preventiv. Ils davos onns ha la vischnaunca dad Ilanz/Glion p.ex. susteniu la cuorsa «Ilanzer Erlebnislauf».
Deutsch: In Art. 4 wird gesetzlich verankert, dass Bestrebungen von Vereinen unterstützt werden, welche das gesundheitsfördernde und präventive Verhalten beeinflussen. In den letzten Jahren wurde z.B. der Ilanzer Erlebnislauf unterstützt.
Rumantsch: Ils art. 5 entochen 11 determineschan ils principis ed ils geners dalla promoziun da sport. Las contribuziuns sebasan sin las promoziuns dalla confederaziun, dil cantun e dalla regiun. Las directivas davart l'altezia dallas tariffas per utilisar ils implonts da sport ed ils stabiliments communals ein vegnidas risguardadas gia ell'ordinaziun davart l'utilisaziun d'immobilias dalla vischnaunca dad Ilanz/Glion (Ordinaziun d'immobilias I).
Deutsch: In Art. 5 bis 11 werden die Grundsätze und Arten der Sportförderung festgehalten. Die Beiträge stützen sich auf diejenigen von Bund, Kanton und Region. Die Vorgaben bezüglich Gebührenhö-he bei der Nutzung der Sport- und Gemeindeanlagen wurden bereits in der Verordnung über die Nutzung von Immobilien der Gemeinde Ilanz/Glion (Immobilienverordnung I) berücksichtigt.
Rumantsch: Las contribuziuns annualas als trenaments ed allas concurrenzas d'uniuns duein vegnir concedidas a basa dils daners dalla confederaziun per G+S. El sboz dall'ordinaziun eis ei previu d'indemnisar 1 franc per ura da trenament cun dretg da contribuziuns G+S e per giuvenil sesents en vischnaunca resp. per concurrenza cun dretg da contribuziuns G+S e per giuvenil sesents en vischnaunca.
Deutsch: Die jährlichen Beiträge an den Trainings-und Wettkampfbetrieb von Vereinen sollen gestützt auf die J+S-Gelder des Bundes ausgerichtet werden. Im Entwurf der Verordnung ist vorgesehen, dass es pro J+S-beitragsberechtigte Trainingsstunde und Jugendlichen, wohnhaft in der Gemeinde, einen Beitrag von 1 Franken gibt, ebenso pro J+S-beitragsberechtigter Wettkampfeinsatz und Jugendlichen, wohnhaft in der Gemeinde.
Rumantsch: Era occurrenzas e projects da sport san vegnir susteni finanzialmein. Las contribuziuns sebasan sin quellas dil fond da sport da Grischun Sport. Las undrientschas ed ils premis da renconuschientscha ein ulteriurs instruments che stattan a disposiziun per renconuscher engaschaments a favur dalla societad.
Deutsch: Ebenso können Sportanlässe und -projekte finanziell unterstützt werden. Dabei wird auf die Bei-träge aus dem Sport-Fonds von Graubünden Sport abgestützt. Die Ehrungen und Anerkennungs-preise sind weitere Instrumente, welche für die Anerkennung von gesellschaftlichem Engage-ment zur Verfügung stehen.
Rumantsch: La persuna incumbensada cun la promoziun dalla sanadad e dalla prevenziun ei la persuna da contact per la suprastonza communala e la cumissiun per la promoziun dalla sanadad, dalla prevenziun e dalla promoziun dil sport. Ella ei medemamein la persuna da contact per il cantun. La suprastonza communala elegia las commembras ed ils commembers dalla cumissiun e la persuna incumbensada cun la promoziun dalla sanadad e dalla prevenziun. Sche quella surpren medemamein la coordinaziun dil sport, ei aunc d'examinar.
Deutsch: Die beauftragte Person für Gesundheitsförderung und Prävention (BGP) gilt als Dreh- und Angel-punkt zwischen dem Gemeindevorstand und der Kommission für Gesundheitsförderung, Präven-tion und Sportförderung (GF+P). Ebenfalls ist die BGP Kontaktperson gegenüber dem Kanton. Die Wahl der Kommissionsmitglieder sowie der BGP erfolgt durch den Gemeindevorstand. Ob der BGP ebenfalls die Sportkoordination übernimmt ist zu prüfen.
Rumantsch: Cun la pusseivladad da far recuors vegn l'udida giuridica garantida. La lescha presenta duei entrar en vigur igl 1. da schaner 2023. Quei temps ei necessaris per far ils sclariments pertuccont la coordinaziun dil sport.
Deutsch: Mit der Beschwerdemöglichkeit wird das rechtliche Gehör gegeben. Das vorliegende Gesetz soll per 1. Januar 2023 in Kraft treten. Dies um die nötigen Abklärungen bezüglich Sportkoordinati-on zu tätigen.
Rumantsch: Grischun Sport sustegn cun cussegls e mieds finanzials la creaziun da posts per la coordinaziun dil sport e da reits localas da moviment e da sport (RMS) cun la finamira da rinforzar la promoziun dil sport. Davos la reit da moviment e da sport stat ina coordinatura ni in coordinatur da sport ch'ei la persuna da contact per il moviment ed il sport. Ella coordinescha las damondas, colligia in cun l'auter ils acturs dil sport (p.ex. uniuns, scola, vischnaunca) ed optimescha aschia la promoziun locala dil moviment e dil sport. La reit locala da moviment e da sport duei haver ina stretga relaziun cun l'administraziun communala. Aschia survegn il sport dapli peisa politica ed ils acturs dil sport han in post da consultaziun specific. 
Deutsch: Graubünden Sport unterstützt den Aufbau von Sportkoordinationsstellen und die Schaffung von sogenannten Lokalen Bewegungs- und Sportnetze (LBS) beratend und finanziell. Ziel ist, die lokale Sportförderung zu stärken. Hinter dem LBS steht eine Sportkoordinatorin oder ein Sport-koordinator. Die Ansprechperson für Sport fungiert als Drehscheibe im Bereich Bewegung und Sport. Sie koordiniert die Sportanliegen, vernetzt die Sportakteure (z.B. Vereine, Schule, Ge-meinde) und optimiert damit die lokale Bewegungs- und Sportförderung. Ein Lokales Bewe-gungs- und Sportnetz soll einen engen Bezug zur Gemeindeverwaltung haben.
Rumantsch: La reit locala da moviment e da sport sto la vischnaunca finanziar directamein ni indirectamein (mandat da prestaziun). Grischun Sport separticipescha alla creaziun d'ina RMS cun ina finanziaziun da partenza sur quater onns. Il sustegn finanzial importa max. 50 % dils cuosts da paga per engaschar ina coordinatura ni in coordinatur da sport.
Deutsch: Dadurch erhält der Sport mehr politisches Gewicht und Sportakteure erhalten eine spezifische Anlaufstelle. Das LBS muss durch die Gemeinde direkt oder indirekt (Leistungsauftrag) getragen werden. Grau-bünden Sport beteiligt sich am Aufbau eines LBS mit einer Anschubfinanzierung über vier Jahre. Die finanzielle Unterstützung beträgt max. 50 % der Lohnkosten für die Anstellung eines Sport-koordinators.
Rumantsch: Da differentas varts exista il basegns d'haver ina coordinaziun dil sport per promover il moviment ed il sport sin plaun communal. Perquei ei era la suprastonza communala dall'opiniun ch'ei seigi endretg d'examinar la creaziun d'ina RMS suenter ch'il parlament ha approbau las basas legalas. Ina gruppa da lavur cun commembras e commembers dil parlament communal, dalla scola, dallas uniuns sportivas ed eventualmein ulteriuras persunas duei perquei examinar las damondas corrispundentas ed elaborar en cass da basegns in concept da basa. 
Deutsch: Von unterschiedlicher Seite besteht das Bedürfnis nach einer Sportkoordination als Drehscheibe für die kommunale Bewegungs- und Sportförderung. Deshalb erachtet es der Gemeindevorstand als richtig, im Nachgang zur parlamentarischen Beratung der gesetzlichen Grundlage die Schaf-fung eines LBS zu prüfen. Hierzu soll eine Arbeitsgruppe unter Einbezug des Gemeindeparla-ments, der Schule, der Sportvereine und allenfalls weiterer die entsprechenden Fragen prüfen und bei Bedarf ein Grobkonzept erstellen.
Rumantsch: Quel sto cuntener la situaziun da partenza, las finamiras, ils termins, ils tiarms impurtonts ed il preventiv per crear la plazza. Pusseivel eis ei era che la coordinaziun da sport vegn creada per quater onns e lu evaluada. Quels sclariments duein esser terminai tochen igl atun 2022, per ch'ils resultats corrispundents sappien vegnir integrai el preventiv 2023.
Deutsch: Das Grobkonzept muss die Ausgangslage, Ziele, Ter-mine und Meilensteine sowie das Budget der Stellenschaffung enthalten. Denkbar ist, dass die Sportkoordination befristet für vier Jahre geschaffen und dann evaluiert wird. Diese Abklärungen sollen bis Herbst 2022 abgeschlossen werden, damit die entsprechenden Ergebnisse in das Budget 2023 einfliessen können.
Rumantsch: Tenor art. 35 lit. a dalla constituziun communala ha il parlament communal la cumpetenza da relaschar leschas. Resalvaus resta il referendum facultativ tenor art. 32 al. 1 lit. a.
Deutsch: Gemäss Art. 35 lit. a der Gemeindeverfassung ist das Gemeindeparlament für den Erlass von Ge-setzen zuständig. Vorbehalten bleibt das fakultative Referendum gemäss Art. 32 Abs. 1 lit. a.
Rumantsch: Messadi pertuccont la revisiun parziala dalla lescha davart il car-rar cun vehichels a motor sin vias d'alp, da funs e d'uaul dalla vischnaunca Ilanz/Glion
Deutsch: Botschaft betreffend Teilrevision des Gesetzes über das Befah-ren von Alp-, Güter- und Waldstrassen der Gemeinde Ilanz/Glion mit Motorfahrzeugen